Na podlagi 25. člena Zakona o delovnih razmerjih (Uradni list RS, št. 21/13, s spremembami in dopolnitvami) in sedmega odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, s spremembami in dopolnitvami) Ministrstvo za zdravje, Štefanova 5, 1000 Ljubljana, objavlja javno objavo za zasedbo prostega strokovno - tehničnega delovnega mesta:

**Administrator V v Glavni pisarni (DM 1700)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano srednje tehniško in drugo strokovno izobraževanje/srednja strokovna izobrazba oziroma srednje splošno izobraževanje/srednja splošna izobrazba; **smer: družbene vede, novinarstvo in informacijska znanost ali poslovne in upravne vede, pravo ali osnovne in splošne izobraževalne aktivnosti**;

Izbrani kandidat bo moral pred sklenitvijo pogodbe o zaposliti opraviti osnovno usposabljanje s področja varovanja tajnih podatkov.

Delovno področje:

* razvrščanje, klasifikacija in odprava dokumentarnega gradiva;
* urejanje dokumentarnega in arhivskega gradiva;
* izvajanje nalog pisarniškega poslovanja;
* oblikovanje in vodenje baz podatkov;
* vodenje seznamov in pregledov;
* izdelovanje enostavnejših gradiv s strokovnega področja.

Prijava mora vsebovati:

1. **obrazec za prijavo**, ki je priloga te javne objave in iz katerega mora biti razvidno izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena);

**Obrazec za prijavo je obvezna sestavina prijavne vloge posameznega kandidata.** Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se razširi po potrebi. Zaželeno je, da je prijavnemu obrazcu priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

**Zaželene so izkušnje z delom v aplikaciji Lotus Notes ali KRPAN.**

Z izbranim kandidatom bo sklenjeno delovno razmerje za nedoločen čas in s polnim delovnim časom. Izbrani kandidat bo delo opravljal v prostorih Ministrstva za zdravje, Štefanova 5, Ljubljana oz. v njegovih uradnih prostorih.

Kandidati pošljejo pisne prijave s prilogami v zaprti ovojnici **z označbo**: "za javno objavo – št. objave: **100-200/2023**", **na naslov**: Ministrstvo za zdravje, Kadrovska služba, Štefanova 5, Ljubljana, in sicer **v roku 3 dni** po objavi na osrednjem spletnem mestu državne uprave GOV.SI in na Zavodu RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: gp.mz@gov.si, pri čemer veljavnost prijave ni pogojena z elektronskim podpisom.

Neizbrani kandidati bodo o izboru pisno obveščeni najkasneje v osmih dneh po zaključenem postopku izbire. Informacije o izvedbi javne objave dobite na telefonski št. 01/478-60-46 (Vesna Pogorelec).

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.